Ashlee Simpson

Is amhránaí agus aisteoir Meiriceánach í **Ashlee Nicolle Ross-Næss** (née **Simpson**, rugadh í ar an 3 Deireadh Fómhair, 1984).

## Saol agus gairm
### Luath saol agus tús gairme (1984-2002)
Rugadh in Waco, Texas í i 1984. Is iad Joe agus Tina Simpson a tuismitheoir agus tá aon deirfiúr níos sine amháin aici, Jessica. Tógadh i Richardson, Texas iad. Chuaigh na deirfiúracha ar *Prairie Creek Elementary* agus *North Junior High* i Richardson. Bhí sé trí bliana d'aois nuair a thosaigh sí staidéar ar an bhailé clasaiceach. Bhí sí 11 bhliain d'aois nuair a cláraigh sí leis an *[[School of American Ballet]]* i gCathair Nua-Eabhrac. Bhí sí an duine is óige dul go dtí an scoil mar d'inis a hathair bréag faoina haois ar an iarratas. I rith an ama seo, fuair sí neamhord itheacháin ach cuireadh cóir leighis uirthi. Sa bhliain 1999, bhóg an teaghlach go Los Angeles, California do ghairm an cheoil de chuid Jessica.  I rith an ama seo, thosaigh Ashlee ar fhógra teilifíse a bheith. Ba é a hathair, Joe, a gníomhaire.

Ba damhsóir taca í ar thuras a deirféar agus sa bhliain 2001, b'aoi-aisteoir í in eipeasóid de *[[Malcolm in the Middle]]*. Sa bhliain dár gcionn, rinne sí páirt bheag, mar "Monique", sa scannán, de chuid Rob Schneider, *[[The Hot Chick]]*. Chuaigh sí sa chliar do chlár teilifíse, *[[7th Heaven]]* mar "Cecilia Smith" agus bhí sé i ndaichead eipeasóid. Sa bhliain céanna, thaifead sí amhrán, darb ainm "Christmas Past, Present, and Future", don albam Nollag *School's Out! Christmas* agus atheisíodh an t-amhrán níos déanaí ar an t-albam * Radio Disney Jingle Jams* . Fosta, thaifead sí an t-amhrán "Just Let Me Cry" don fhuaimrian de chuid *[[Freaky Friday (2003)|Freaky Friday]]*. Thosaigh sí amhráin a scríobh agus taifeadtaí samplacha a thaifeadadh agus, sa bhliain 2003, shínigh sí le *[[Geffin Records]]*

### Fionnachtain, ''Autobiography'' agus eachtra ''SNL'' (2003-04)
Sa samhradh na bliana 2003, ba láithreoir ar *Total Request Live* í Ashlee. Fuair Jessica agus a fear céile nua, Nick Lachey, clár teilifíse réaltachta faoina saolta, **. Chraol sé ar MTV. Bhí an-ráchairt ar an chlár agus tharraing sé aird ar na deirfiúracha. Mar an rath de *Newleyweds*, fuair Ashlee a clár réaltachta féin: *[[The Ashlee Simpson Show]]*. Dhírigh sé ar Ashlee ag taifeadadh a halbam nua agus a garim ceoil. I rith an ama seo, san iarracht comparáidí lena deirfiúr a stad, chuir sí dath donn ina cuid gruaige. Fosta, bhí sí sa fhíseán ceoil don chéad singil de chuid Ryan Cabrera, "On the Way Down". Thosaigh siad caidreamh rómánsúil le chéile agus spreag Cabrera roinnt amhrán dá halbam.

B'fhearr le hAshlee rac-cheol don albam mar níor éist sí le popcheol. Bá é John Shanks an léiritheoir don tionscadal. Bá chomhscríbhneoir í Ashlee ar gach amhrán. D'oibrigh sí le Kara DioGuardi ar an albam agus luadh DioGuardi ar seacht n-amhrán. Bhí an-ráchairt ar an chéad singil, "Pieces of Me" sna Stáit Aontaithe agus bhí sé ag uimhir 5 ar Hot 100. Eisíodh *[[Autobiography (albam Ashlee Simpson)|Autobiography]]* ar 20 Iúil 2004 agus bhí idir mhaith agus olc sna léirmheasanna, áfach, díoladh 398,000 cóip den albam ar an chéad seachtain bhí sé ag uimhir 1 ar chairt albaim sna Stáit Aontaithe. Díoladh cúig mhilliún cóip den albam ar fud an domhain.

Ar 23 Deireadh Fómhair 2004, b'aoi ceoil í ar *[[Saturday Night Live]]*. Ar an lá, bhí athlasadh den téada an ghutha uirthi mar brúchtadh aigéid agus chaill sé a guth. Chinn sí gutha réamhthaifeadta a úsáid don léirithe. Bhí an chéad léiriú ceart go leor, ach, sa dhara léiriú seinneadh an traic guthach mícheart agus bhí mearbhall. Rinne Ashlee port agus shiúil sí den stáitse. Fuair Ashlee frithradadh mar an eachtra, agus fuair sí cúisimh gur bheolbheachtaigh sí.

In ainneoin aird dhiúltach ó na meáin, chuir Simpson an singil "Shadow" amach sna Stáit Aontaithe (níor eisíodh san Eoraip é). I mí Eanáir 2005, d'eisigh sí singil eile, "La La. Chuir Simpson agus Cabrera deireadh lena gcaidreamh ach d'fhan siad cairde fós. Ar 8 Lúnasa 2004, ag an *[[Teen Choice Awards*]], bhuaigh Simpson "Amhrán an tSamhraidh", do "Pieces of Me", agus an gradam "Óigeanta". I mí na Nollag, bhuaigh sé "Ealaíontóir Baineann Nua na Bliana" ag na Gradaim *Billboard*. Sa mí dár gcionn, ainmníodh "Réalta Thar Oíche" í in *[[Entertainment Weekly]]*.

### ''I Am Me'', grinnscrúdú na meán agus Broadway (2005-07)
I mí Eanáir 2005, rinne Simpson an seó leath-ama ag an *Orange Bowl* in Miami, Florida. Chan sí "La-La" ach ní an léiriú ar glacadh go maith leis an slua agus bhúáil siad ag Simpson. I mí Feabhra 2005, chuaigh sí ar thuras i Meiriceá Thuaidh agus rinne sí seacht gceolchoirm is tríocha. I rith an turais, scríobh Simpson amhráin nua dá dara halbam. Bhí ról tacaíochta ag Simpson sa scannán *[[Undiscovered (scannán)|Undiscovered]]*. Fuair an scannán léirmheasanna dona agus ba theip é.

I mí Dheireadh Fómhair, chuir Simpson a dara halbam amach, *[[I Am Me]]*. Bhí na hamhráin rac-bhunaithe mar sin bhí an t-albam seo cosúil lena céad albam. Bá chomhscríbhneoir í Simpson ar gach amhrán arís. Díoladh 220,000 cóip den albam ar an chéad seachtain bhí sé ag uimhir 1 ar chairt albaim sna Stáit Aontaithe. Díoladh trí mhilliún cóip den albam ar fud an domhain. Eisíodh dhá shingil ón albam, "Boyfriend" agus L.O.V.E". Don eisiúint seo, bhí gruaig fionn uirthi arís. D'fhill sí go *Saturday Night Live* agus rinne sí dhá amhrán. An t-am seo, níor tharla dada as bealach leis na léirithe. I lár Nollag 2005, bhí Simpson ag seinm san tSeapáin agus thit sí ar stáitse. Chuir sí san ospidéal agus bhí uirthi cuma a chur ar ceal ag an *[[Radio Music Awards]]*. Dúirt a hionadaí gur thit sí mar traochadh.

Chuaigh Simpson ar thuras agus thosaigh sí ag siúl amach lena drumadóir, Braxton Olita. I mí an Mhárta 2006, bhuaigh sí comórtas surfála ceiliúráin ar MTV. Ar 12 Aibreán 2006, d'óstach sí agus sheinn sí ag *MTV Australia Video Music Awards* i Sydney. Bhuaigh sí gradaim d'"Ealaíontóir Baineann is fearr" agus "popfhíseán is fearr" do "Boyfriend". I mí Aibreáin 2006, rinneadh jab ar a srón. Rinneadh go leor cáinte uirthi ach, i mí Mheán Fómhair, dúirt a hathair, Joe, go ndearna dí an gnáthamh mar bhí fadhb lena hanálú aici agus dheisigh an gnáthamh an fhadhb. 

Chuaigh Simpson ar thuras eile. Fógraíodh atheisiúint de *I Am Me* le singil nua, "Invisible" (leagan d'amhrán de chuid *[[Jaded Era]]*). Eisíodh an singil i mí Meithimh agus bhí sé ag uimhir 21 ar *Hot 100*. Sa deireadh, caitheadh an atheisiúint i dtraipisí. Sa bhliain 2006, fuair sí páirt sa cheol-seó *Chicago* ar *[[West End, Londain|"West End"]]*. Fuair a léiriú  léirmheasanna maithe. Scar sí le hOlita agus thosaigh sí ag siúl amach le Pete Wentz (de chuid *[[Fall Out Boy]]*).

### ''Bittersweet World'', máithreachas, pósadh agus filleadh Broadway (2007-11)
Tar éis an *West End*, dheimhnigh Simpson gur thosaigh sí obair ar a tríú halbam. Bhí súil aice do fuaim nua mar sin d'fhostaigh sí léiritheoirí Timbaland agus The Neptunes do "bhuillí". Chuir sí an chéad singil ""Outta My Head (Ay Ya Ya)" amach i mí na Nollag 2007. Bhí sintéiseoirí ar an amhrán agus chuaigh popcheol de chuid 1980idí i bhfeidhm go mór ar an amhrán. Bhí an singil neamhrathúil í Meiriceá ach bhí rath measartha aige go hidirnáisiúnta. D'eisigh sí singil eile, Little Miss Obsessive, fosta agus bhí sé ag uimhir 96 ar Hot 100.  Eisíodh an t-albam *[[Bittersweet World]]* ar 19 Aibreán 2008. Díoladh 47,000 cóip den albam ar an chéad seachtain bhí sé ag uimhir 4 ar chairt albaim sna Stáit Aontaithe. Bá é a halbam is mírathúla é agus ba é a halbam deireanach le *Geffen* é.

I mí Feabhra 2008, thosaigh sí fáinne diamaint a chaitheamh. Dúirt sí gurbh fháinne "gealltanais" é ó Pete Wentz. I mí Aibreáin 2008, dheimhnigh siad go raibh siad geallta. Phós siad ar 17 Bealtaine 2008 i gCalifornia agus d'fheidhmigh a hathair, Joe, an searmanas. D'athraigh sí a sloinne ó Simpson go Wentz ach *Ashlee Simpson-Wentz* an t-ainm gairme a bhí aige. Coicís ina dhiaidh sin, d'fhógartha sí go raibh sí torrach. Rugadh mac di ar 20 Samhain 2008.

Sa bhliain 2009, bhí an phríomhpháirt aige i *Melrose Place* mar  Violet Foster. Bhí sí ar dhá eipeasóid is déag. Tar éis *Melrose Place*, d'fhill sí ar a ról sa cheol-seó Chicago ar *Broadway*. Thosaigh sí ar 30 Samhain 2009. Rinne sí ocht seó gach seachtain go 7 Feabhra 2010. Ar 9 Feabhra 2011, líon sí do cholscaradh. D'athraigh sí a sloinne ar ais.  Bhí na himeachtaí colscartha tugtha chun críche ar 22 Samhain 2011.

### Dara pósadh agus tionscadail teilifíse (2012-inniu)
Tar éis an scaradh, bhí caidreamh ag Simpson leis an aisteoir Vincent Piazza. Dheireadh an caidreamh i ndiaidh aon bhliain go leith. Sa bhliain 2011, dheimhnigh Simpson in agallamh gur thosaigh sí obair ar a ceathrú halbam. Sa bhliain 2012, d'eisigh sí an singil "Bat for a Heart" go neamhspleách. Bhí an singil neamhrathúil agus bhí idir mhaith agus olc sna léirmheasanna. Bhí "Bat for a Heart" a heisiúint dheireanach agus níl aon phleananna aici ceol a eisiúint arís. I mí Meithimh 2012, fógraíodh go riabh sí ag scannánú *[[Pawn Shop Chronicles]]*, scannán coiméide, i mBaton Rouge, Louisiana. Eisíodh sa bhliain 2013 é. Sa bhliain céanna, d'fhill sí ar stáitse. Bhí páirt aici arís i g*Chicago* ag *[[Hollywood Bowl]]*.

I mí Iúil 2013, tuairiscíodh go raibh caidreamh ag Simpson le Evan Ross, mac le Diana Ross. Fuair Simpson agus Ross geallta i mí Eanáir 2014 agus phós siad ar 30 Lúnasa 2014. Rugadh iníon dí ar 30 Iúil 2015. I mí Bealtaine 2016, dúirt Simpson go raibh sí ag scríobh ceoil nua lena fear céile. Ar 9 Meán Fómhair 2018, d'fhill sí go teilifís réaltachta le h*[[Ashlee + Evan]]*. D'eisigh Simpson agus Ross a gcéad singil le chéile, "I Do", ar 7 Meán Fómhair 2018 agus an mhí seo chugainn, d'eisigh siad ceirnín leathfhada, *[[Ashlee + Evan (ceirnín leathfhada)|Ashlee + Evan]]*. I mí Aibreáin, d'fhógair Simpson go raibh sí torrach arís agus rugadh mac dí ar 29 Deireadh Fómhair 2020. Sa bhliain 2023, bhí páirt aici sa scannán Nollag, *The Recipe Files*. 

Ar 3 Meitheamh 2025, d'fhógair Simpson go déanfaidh sí ceolchoirmeacha i Las Vegas do Lá an Lucht Oibre.

## Dioscliosta
**[[Autobiography (albam Ashlee Simpson)|Autobiography]]* (2004)
**[[I Am Me]]* (2005)
**[[Bittersweet World]]* (2008)

## Scannáin

## Teilifís

## Drámaíocht

## Tagairtí

Catagóir:Daoine a rugadh i 1984
Catagóir:Ban-aisteoirí Meiriceánacha
Catagóir:Amhránaithe Meiriceánacha
Catagóir:Daoine beo